Նիկոլայ Լուկաշենկո

Նիկոլայ Ալեքսանդրովիչ Լուկաշենկո (, ), Բելառուսի Հանրապետության նախագահ Ալեքսանդր Լուկաշենկոյի 3-րդ որդին։ Պարբերաբար հոր հետ հայտնվում է պաշտոնական միջոցառումներին։

Կենսագրություն 

Նիկոլայ Լուկաշենկոն ծնվել է 2004 թվականի օգոստոսի 31-ին՝ ամուսնությունից դուրս։ Նիկոլայի հայրը Բելառուսի Հանրապետության նախագահ Ալեքսանդր Լուկաշենկոն է. 1975 թվականից նա ամուսնացած է Գալինա Լուկաշենկոյի (Ժելներովիչ) հետ, սակայն փաստացի 1994 թվականից հետո, երբ դարձավ նախագահ, նրա հետ չի ապրում։ Թե ով է Նիկոլայի մայրը՝ ճշտիվ անհայտ է։ «Կոմսոմոլսկայա պրավդա» թերթի հետ հարցազրույցում Ալեքսանդր Լուկաշենկոն , չասելով Նիկոլայի մոր անունը, հայտնեց, որ նա բժշկուհի է։ Ըստ ԶԼՄ-ներում ընթացող հիմնական վարկածի՝ Նիկոլայի մայրը Իրինա Աբելսկայան է՝ Ա. Լուկաշենկոյի նախկին անձնական բժիշկը, Բելառուսի Հանրապետության նախագահի գործերի կառավարման հանրապետական բժշկական կենտրոնի գլխավոր բժիշկը 2001-2007 թվականներին, ապա կրկին 2009 թվականի նոյեմբերից։

Նիկոլայ Լուկաշենկոյի առաջին երևան գալը հասարակական միջոցառումներին տեղի է ունեցել 2008 թվականին, տղա, որն այդ ժամանակ  3 տարեկան և 7 ամսական էր, հոր հետ «Մինսկ-Արենա» շինհրապարակում մասնակցեց հանրապետական շաբաթօրյակին։ Այդ ժամանակ չէր նշվել, թե ով է նախագահի հետ այդ երեխան, բայց շուտով Ալեքսանդր Լուկաշենկոն իր հարցազրույցներից մեկում խոստովանեց, որ դա իր 3-րդ որդին է։ Հետագայում Նիկոլայ Լուկաշենկոն  պարբերաբար իր հոր հետ հայտնվում էր հասարակական միջոցառումներին. մասնկացել է զորավարժություններին և շքահանդեսներին, ուղեկցել է հորը երկրով մեկ ուղևորություններին, նույնիսկ ժամանել է Մինսկի մետրոպոլիտենում տեղի ունեցած ահաբեկչական գործողությունների վայր. մեկնել է արտասահմանյան ուղևորությունների և հոր հետ մասնակցել պետությունների ղեկավարների հետ հանդիպումներին, մասնավորապես Վլադիմիր Պուտինի, Դմիտրի Մեդվեդևի, Բարաք Օբամայի, Սի Ցզինպինի, Ուգո Չավեսի, Նուրսուլթան Նազարբաևի, Վիկտոր Յուշչենկոյի, Ալեքսանդր Տուրչինովի, Իլհամ Ալիևի հետ, Հռոմի պապեր Բենեդիկտոս XVI-ի և Ֆրանցիսկոսի հետ և այլ քաղաքական գործիչների հետ։

2011 թվականին Նիկոլայ Լուկաշենկոն գնաց Օսրոշիցկո-Գորոդոկ միջնակարգ դպրոցի առաջին դասարան։ Չնայած դպրոցական առարկաներին հաճախելու պարտականությանը՝ շարունակում է հորն ուղեկցել տարբեր հասարակական միջոցառումներին, այդ թվում նաև արտասահմանյան ուղևորություններին։ Զբաղվում է երաժշտությամբ (նվագում է դաշնամուր), հոկեյով, դահուկային սպորտով և բիաթլոնով։

Ծանոթագրություններ

Արտաքին հղումներ